hotchpotch/miracl-hf-unified huggingface dataset:
Abdul Sattar Edhi
Abdul Sattar Edhi عبدالستار ایدھی (urduksi) (28. helmikuuta 1928 Gujarat, Brittiläinen Intia – 8. heinäkuuta 2016) oli pakistanilainen filantrooppi, askeetti ja ihmisystävä. Hän perusti säätiön Edhi Foundation, joka ylläpiti sairaaloita, kodittomien asuntoloita, psykiatrisia kuntoutuskeskuksia ja orpokoteja ympäri Pakistania.
Edhi muutti synnyinseudulta Karachiin, missä hän perusti ilmaisen terveysvastaanoton Karachin vähävaraisille. Edhin hyväntekeväisyys laajeni 1957, kun aasialainen influenssa pyyhkäisi yli Karachin. Lahjoitusten avulla hän osti ensimmäisen sairasauton samana vuonna. Hän laajensi myöhemmin hyväntekeväisyysverkostoa vaimonsa Bilquis Edhin avulla.
Koko hänen elinaikansa Edhi Foundation laajeni täysin yksityisten lahjoitusten ansiosta. Laajenemiseen kuului 1 800 pientä ambulanssia. Kuollessaan Edhi oli virallisesti lähes 20 000 lapsen vanhempi tai huoltaja. Häntä on sanottu "armeliaisuuden enkeliksi", ja hänet on nimetty Pakistan arvostetuimmaksi ja legendaarisimmaksi hahmoksi. Vuonna 2013 The Huffington Postin mukaan hän olisi ollut "maailman merkittävin elävä ihmisystävä".
Edhin toimintatapa oli delegoiva, ja papit ja poliitikot suhtautuivat häneen usein arvostelevasti. Edhi puhui voimakkaasti uskonnollisen suvaitsevaisuuden puolesta Pakistanissa ja tuki Katrina-hurrikaanin ja Etiopian vuosien 1983–1985 nälänhädän uhreija. Edhi on nimetty useita kertoja Nobelin rauhanpalkinnon ehdokkaaksi.
Juha Tenhunen
Juha Sakari Tenhunen (4. heinäkuuta 1938 Lahti – 12. tammikuuta 2017 Mikkeli) oli suomalainen upseeri, joka toimi muun muassa useissa YK-tehtävissä.
Tenhunen syntyi majuri Veikko Tenhusen ja Helmi Laineen perheeseen, hänen puolisonsa vuodesta 1964 oli Anja Salmivuori. Tenhunen jäi jo pienenä orvoksi, kun hänen isänsä katosi jatkosodan rintamalla 1941 ja äiti oli kuollut vain noin vuotta aiemmin.
Tenhunen tuli ylioppilaaksi Kuopion lyseosta 1957, Kadettikoulusta hän valmistui 1960 ja Sotakorkeakoulusta 1973. Opetusupseerina Rannikkojääkäripataljoonassa Tenhunen toimi 1960–1965, YK:n sotilastarkkailijana Kashmirissa 1965 ja toimistoupseerina Pääesikunnassa 1966–1969. Uudenmaan jääkäripataljoonan komppanianpäällikkö hän oli 1969–1971, Seinäjoen sotilaspiirin esikunnan toimistopäällikkö 1973–1975 ja uudelleen 1976 sekä vastaavassa tehtävässä Mikkelin sotilaspiirin esikunnassa 1977–1979. Toistamiseen YK-tehtävässä Tenhunen toimi ensin Kyproksella 1975–1976, sitten vuonna 1979 ja vielä pataljoonankomentajana Libanonissa 1984–1985. Savon prikaatissa hän oli pataljoonankomentaja 1980–1984. Vakinaisesta palveluksesta Tenhunen erosi 1985.
Tenhunen ylennettiin vänrikiksi 1958, luutnantiksi 1961, yliluutnantiksi 1964, kapteeniksi 1967, majuriksi 1973 ja everstiluutnantiksi 1980.
Siviiliin siirryttyään Tenhusesta tuli ahkera ja tunnettu lintuharrastaja vuosikymmeniksi. Hän muun muassa teki, asensi ja huolsi linnunpönttöjä ja tekopesiä, osallistui lintujen rengastukseen ja tallensi toimintansa tuloksineen huolellisesti.
Sherwan Haji
Sherwan Haji (s. 1985) on Syyriasta Suomeen vuonna 2010 muuttanut näyttelijä. Haji valmistui Damaskoksen Higher Institute of Dramatic Artsista vuonna 2008 ja näytteli useissa TV-sarjoissa Syyriassa. Hän jatkoi opintojaan Cambridge School of Art - Anglia Ruskin Universityssa vuonna 2015 ja valmistui sieltä taiteiden maisteriksi viime vuonna. Näyttelemisen lisäksi Haji on käsikirjoittanut ja ohjannut useita lyhytelokuvia ja videoinstallaatioita, vuodesta 2012 Lion's Line -tuotantoyhtiölleen.
Rooli Aki Kaurismäen "Toivon tuolla puolen" -elokuvassa on Hajille ensimmäinen pitkän elokuvan pääosa. Elokuvan ääniraidalla kuullaan myös Hajin saz-soittimella esittämää musiikkia.
Väinö Väisälä
Väinö Väisälä (sukunimi vuoteen 1906 "Veisell", 17. marraskuuta 1879 Kontiolahti – 9. elokuuta 1953 Längelmäki) oli suomalainen pankinjohtaja.
Väisälän vanhemmat olivat konttoristi Johannes Weisell ja Emma Brigitta Jääskelä. Hän pääsi ylioppilaaksi 1898 Joensuun lyseosta ja opiskeli oikeustiedettä Helsingin yliopistossa.
Väisälä oli työssä pankkialalla Kansallis-Osake-Pankin haarakonttoreissa Viipurissa, Mikkelissä, Uudessakaupungissa ja Iisalmessa vuosien 1899 ja 1910 välillä. Hän oli sitten Suomen Kauppapankki Oy:n palveluksessa 1910–1924 ja toimi Savo-Karjalan Osake-Pankin toimitusjohtajana ja pääjohtokunnan jäsenenä Viipurissa 1924–1940. Väisälä oli kuuden vuoden ajan Iisalmen kaupunginvaltuuston jäsenenä.
Väinö Väisälä oli naimisissa 1903–1933 Anna Elisabeth Härkösen (k. 1933) ja vuodesta 1941 Lyyli Wilhelmiina Karppisen kanssa. Väisälän veljiä olivat professori Kalle Väisälä, professori Yrjö Väisälä ja filosofian tohtori Vilho Väisälä.
Meta Hrovat
Meta Hrovat (s. 2. maaliskuuta 1998) on slovenialainen alppihiihtäjä, joka edustaa 
KRG-ASK Kranjska Gora -seuraa.
Lillehammerin nuorten talviolympialaisissa 2016 Hrovat saavutti pujottelussa pronssia. Pyeongchangin olympialaisissa 2018 hän sijoittui suurpujottelussa 14:nneksi.
Alppihiihdon maailmancupissa Hrovat kilpaili ensimmäisen kerran Lienzin suurpujottelussa joulukuussa 2015. Ensimmäiset maailmancupin pisteensä hän saavutti Semmeringin pujottelussa joulukuussa 2016 oltuaan 28:s. Kymmenen parhaan joukkoon hän sijoittui ensimmäisen kerran oltuaan kahdeksas Lienzin suurpujottelussa joulukuussa 2017. Ensimmäisen palkintosijansa hän saavutti oltuaan kolmas Lenzerheiden suurpujottelussa tammikuussa 2018.
Mercedes-Benz TN
Mercedes-Benz TN on Mercedes-Benzin vuosina 1977–1995 valmistama suurikokoinen pakettiautomalli. TN:n korvaajaksi tuli Mercedes-Benz Sprinter.
Camille Rast
Camille Rast (s. 9. heinäkuuta 1999 Vétroz, Valais, Sveitsi) on sveitsiläinen alppihiihtäjä, joka edustaa Ski Club Vétrozia.
Rast sijoittui Sankt Moritzin MM-kilpailuissa 2017 suurpujottelussa 28:nneksi. Alppihiihdon maailmancupissa Rast kilpaili ensimmäisen kerran Söldenin suurpujottelussa lokakuussa 2016. Ensimmäiset maailmancupin pisteensä hän saavutti Kronplatzin suurpujottelussa tammikuussa 2017 oltuaan yhdeksäs.
Tiffany Gauthier
Tiffany Gauthier (s. 2. joulukuuta 1993 Saint-Étienne) on ranskalainen alppihiihtäjä, joka edustaa 
Club des Sports de Tignesiä.
Gauthier sijoittui Sankt Moritzin MM-kilpailuissa 2017 supersuurpujottelussa 23:nneksi ja syöksylaskussa 25:nneksi. Pyeongchangin olympialaisissa 2018 hän oli syöksylaskussa 13:s ja supersuurpujottelussa 22:s.
Alppihiihdon maailmancupissa Gauthier kilpaili ensimmäisen kerran Cortina d’Ampezzon syöksylaskussa tammikuussa 2016. Ensimmäiset maailmancupin pisteensä hän saavutti Val d’Isèren supersuurpujottelussa joulukuussa 2016 oltuaan 22:s. Kymmenen parhaan joukkoon hän sijoittui ensimmäisen kerran Crans-Montanan supersuurpujottelussa helmikuussa 2017 oltuaan kymmenes. Parhaimmillaan hän on sijoittunut neljänneksi Bad Kleinkirchheimin supersuurpujottelussa ja syöksylaskussa tammikuussa 2018.
Laura Gauche
Laura Gauche (s. 3. maaliskuuta 1995 Moûtiers) on ranskalainen alppihiihtäjä, joka edustaa 
Club des Sports de Tignesiä.
Alppihiihdon maailmancupissa Gauche kilpaili ensimmäisen kerran Altenmarktin syöksylaskussa tammikuussa 2014. Ensimmäiset maailmancupin pisteensä hän saavutti Garmisch-Partenkirchenin syöksylaskussa tammikuussa 2017 oltuaan 26:s. Parhaimmillaan hän on ollut 18:s Lake Louisen supersuurpujottelussa joulukuussa 2017.
Konfliktigraafi
Konfliktigraafi (englanniksi precedence graph, conflict graph tai serializability graph) on graafi, jota käytetään tietokantojen transaktioiden konflikti-sarjallistuvuuden havaitsemiseen.
Vastaavaa menetelmää käytetään myös lukkiutumien (deadlock) havaitsemiseen. Tällaista graafia kutsutaan Wait-for -graafiksi.
Nimensä mukaisesti kyseessä on graafi. Yksi graafi kuvastaa aina yhtä ajoitusta (engl. schedule, joukkoa transaktioita). Graafi koostuu kahdenlaisista elementistä:
Operaatiot konfliktoivat, jos kaikki kolme ehtoa täyttyvät:
Esimerkiksi operaatiot codice_1 konfliktoituvat.
Huom. Sykli voi syntyä useamman kohteen välille. Esimerkiksi T1 -> T2 -> T3 -> T1.
Esimerkki sarjallistuvasta aikataulusta S1. Huomataan seuraavat konfliktit:
Todetaan lopuksi, ettei sykliä ole. Esimerkki sarjallistuvasta aikataulusta voisi olla esimerkiksi T3, T2, T1
Elisabeth Kappaurer
Elisabeth Kappaurer (s. 30. syyskuuta 1994) on itävaltalainen alppihiihtäjä, joka edustaa 
Skiclub Bezauta.
Kappaurer saavutti nuorten MM-kultaa superalppiyhdistetyssä Jasnassa 2014. Alppihiihdon maailmancupissa hän kilpaili ensimmäisen kerran Söldenin suurpujottelussa lokakuussa 2015. Ensimmäiset maailmancupin pisteensä hän saavutti Crans-Montanan alppiyhdistetyssä helmikuussa 2017 oltuaan 11:s.
Bayfrontin metroasema
Bayfront on Singaporen Mass Rapid Transit -metrojärjestelmän asema lähellä Marina Bay Sandsia Singaporen keskusta-alueella. Se avattiin Circle Linen asemana 14. tammikuuta 2012. Vaihtoyhteys Downtown Linelle avautui 22. joulukuuta 2013.
Federica Sosio
Federica Sosio (s. 4. heinäkuuta 1994) on italialainen alppihiihtäjä, joka edustaa 
C.S. Esercitoa.
Sosio saavutti nuorten MM-kultaa supersuurpujottelussa Hafjellissä 2015. Alppihiihdon maailmancupissa hän kilpaili ensimmäisen kerran Mariborin pujottelussa helmikuussa 2015. Ensimmäiset maailmancupin pisteensä hän saavutti Crans-Montanan alppiyhdistetyssä helmikuussa 2017 oltuaan kymmenes.
Suomen Ampumahiihtoliitto
Suomen Ampumahiihtoliitto ry on ampumahiihdon Suomen kattojärjestö ja Kansainvälisen ampumahiihtoliiton (IBU) jäsenjärjestö. Suomen Ampumahiihtoliiton puheenjohtajana on toiminut vuodesta 2016 Kalle Lähdesmäki. Lähdesmäki voitti puheenjohtajavaalissa liittoa kuusi vuotta johtaneen Olli Nepposen äänin 49–40.. Ampumahiihtoliiton päävalmentaja on Jonne Kähkönen.
Suomen Ampumahiihtoliitto on perustettu vuonna 1960. Siihen kuului sata jäsenseuraa kesäkuussa 2016.
Riva Valdobbia
Riva Valdobbia on kunta Pohjois-Italiassa Vercellin maakunnassa Piemonten alueella. Riva Valdobbian naapurikunnat ovat Alagna Valsesia, Campertogno, Gressoney-La-Trinité, Gressoney-Saint-Jean, Mollia, Rassa ja Rima San Giuseppe.
Mihail Dunajev
Mihail Dunajev pelasi Venäjän kakkosliigan eli Vyssaja-liigan joukkueissa 10 vuoden ajan vuosina 1995–2004. Loukkaannuttuaan hän joutui lopettamaan pelaajauran ja siirtyi valmennustehtäviin. Perheen muutettua Krasnoturinskista Saksaan 2000-luvun alussa hän sai myös perheen jäsenenä Saksan kansalaisuuden, mutta toimi kuitenkin edelleen Venäjällä Dynamo Majak valmennustehtävissä. Saksan maajoukkueen perustamisen myötä vuonna 2014 Dunajev aloitti pelaamisen Saksan jääpallomaajoukkueessa ja olikin välittömästi vuoden 2014 MM-kisojen B-sarjassa parhaita pelaajia. Vuoden 2016 kisoissa Dunajev oli myös B-sarjan parhaita pelaajia oli samalla nostamssa Saksaa A-sarjaan. Vuoden 2017 MM-kisoissa Dunajev oli keskeisiä pelaajia Saksan säilyessä A-sarjassa. Samalla hän teki 12 maalia ja olli 5. paras maalintekijä 12 maalilla.
Rassa
Rassa on kunta Pohjois-Italiassa Vercellin maakunnassa Piemonten alueella. Rassan naapurikunnat ovat Andorno Micca, Campertogno, Gaby, Gressoney-Saint-Jean, Pettinengo, Piode, Riva Valdobbia ja Tavigliano.
Suomen Kauppapankki
Suomen Kauppapankki Osakeyhtiö oli suomalainen vuosina 1907–1924 toiminut liikepankki jonka pääkonttori oli Viipurissa.
Pankki perustettiin vuodenvaihteessa 1906–1907 sen jälkeen kun Pohjoismaiden Osakepankki oli päättänyt siirtää pääkonttorinsa Viipurista Helsinkiin. Suomen Kauppapankilla oli 13 konttoria Etelä- ja Itä-Suomessa ja sen pääkonttori sijaitsi Viipurissa jonne pankille valmistui vuonna 1912 pääkonttorirakennus Torkkelinkatu 12:ta. Pankilla oli vuonna 1920 talletuksia 68 miljoonan markan edestä.
Ensimmäisen maailmansodan jälkeen pankin osake-enemmistö siirtyi viipurilaisen Savo-Karjalan Osake-Pankin haltuun joka tarjosi 1923 osakkeet tappiolla Helsingn Osakepankille sen jälkeen kun suunniteltu pankkien fuusio oli epäonnistunut ja ulkomailta lainaa ottanut Suomen Kauppapankki oli joutunut vaikeuksiin markan arvon alenemisen takia. Suomen Kauppapankki fuusioitiin Helsingin Osakepankkiin 1. toukokuuta 1924.
Luettelo televisiosarjan Leijonakaarti jaksoista
Tämä on luettelo kaikista televisiossa esitetyistä Leijonakaarti-jaksoista. Leijonakaarti (engl. "The Lion Guard") on The Walt Disney Companyn tuottama piirrossarja vuodelta 2015–2017.
Campertogno
Campertogno on kunta Pohjois-Italiassa Vercellin maakunnassa Piemonten alueella. Campertognon naapurikunnat ovat Boccioleto, Mollia, Piode, Rassa, Riva Valdobbia ja Scopello.
Elisabeth Willibald
Elisabeth Willibald (s. 12. maaliskuuta 1996) on saksalainen alppihiihtäjä, joka edustaa 
Ski und Sport Club Jachenau -seuraa.
Willibald saavutti nuorten MM-kultaa pujottelussa Sotšiissa 2016. Alppihiihdon maailmancupissa hän kilpaili ensimmäisen kerran Flachaun pujottelussa tammikuussa 2015. Ensimmäiset maailmancupin pisteensä hän saavutti Flachaun pujottelussa vuotta myöhemmin tammikuussa 2016 oltuaan 15:s.
Kira Weidle
Kira Weidle (s. 24. helmikuuta 1996) on saksalainen alppihiihtäjä, joka edustaa 
Ski Club Starnberg -seuraa.
Sankt Moritzin MM-kilpailuissa 2017 Weidle oli syöksylaskussa 29:s ja supersuurpujottelussa 31:s. Hän saavutti nuorten MM-kilpailuissa pronssia syöksylaskussa 2017. Pyeongchangin olympialaisissa 2018 hän sijoittui syöksylaskussa 11:nneksi.
Alppihiihdon maailmancupissa Weidle kilpaili ensimmäisen kerran Altenmarkt-Zauchenseen syöksylaskussa tammikuussa 2016. Ensimmäiset maailmancupin pisteensä hän saavutti Lake Louisen syöksylaskussa joulukuussa 2016 oltuaan 27:s. Kymmenen parhaan joukkoon hän sijoittui ensimmäisen kerran oltuaan kahdeksas Lake Louisen syöksylaskussa joulukuussa 2017. Ensimmäisen palkintosijansa hän saavutti oltuaan kolmas Lake Louisen syöksylaskussa marraskuussa 2018. Hän oli samalla kaudella kolmas myös Garmisch-Partenkirchenin syöksylaskussa.
Valkoiset kypärät (elokuva)
Valkoiset kypärät () on brittiläinen dokumenttielokuva vuodelta 2016. Se kertoo Syyrian Aleppossa toimivasta Syrian Civil Defence -järjestöstä, jonka vapaaehtoiset auttavat siviileitä. Elokuva voitti parhaan lyhyen dokumenttielokuvan Oscarin.
Elokuvaa levittää suoratoistopalvelu Netflix.
Trevor Cann
Trevor Cann (s. 30. maaliskuuta 1989 Oakville, Ontario, Kanada) on kanadalainen jääkiekkomaalivahti, joka edustaa ECHL:ssä pelaavaa Brampton Beastia. Colorado Avalanche varasi hänet NHL:ään toisella kierroksella .
Gigabyte
Gigabyte Technology () on tietokonelaitteistoa ja muuta elektroniikkaa valmistava yritys. Se valmistaa itse suunnittelemiensa tuotteiden lisäksi GeForce- ja Radeon-sarjojen näytönohjaimia.
Piper (lyhytelokuva)
Piper on Pixarin tuottama animaatioelokuva vuodelta 2016. Se sai parhaan lyhyen animaatioelokuvan Oscarin. Elokuva kertoo kurpanpoikasesta, joka pelkää vettä. Sitä esitettiin alkujaan elokuvan Doria etsimässä yhteydessä.
Tijana Bogićević
Tijana Bogićević (; s. 1. marraskuuta 1981 Novi Sad, Serbian ST) on serbialainen laulaja. Hän edusti Serbiaa vuoden 2017 Euroviisuissa, Kiovassa kappaleella "In Too Deep". 2. toukokuuta hän julkaisi kappalen serbiankielinen versio, "Tvoja". 11. toukokuuta hän sijoittui semifinaalissa sijalle 11. eikä päässyt finaaliin.
Aiemmin Bogićević toimi taustalaulajana Ninan esityksessä vuonna 2011. Hän osallistui myös euroviisukarsintoihin "Beovizijassa" 2009 kappaleella "Pazi šta radiš", mutta ei edennyt semifinaalista eteenpäin. Bogićević sai ensimmäistä kertaa suurta huomiota Serbiassa julkaistuaan singlensä "Čudon" vuonna 2013. Seuraavana vuonna hän julkaisi dueton "Još jednomin" Aleksa Jelićin kanssa.
Nykyisin Bogićević asuu Bostonissa, Yhdysvalloissa. Maaliskuussa 2015 hän suoritti siviilivihkimisen yhdysvaltalaisen Mark Robertsonin kanssa, ja kesäkuussa 2016 he menivät naimisiin kirkkohäissä Sremski Karlovcissä.
Singlet
Syvissä vesissä
Syvissä vesissä () on vuonna 1981 ensi-iltansa saanut Michel Devillen ohjaama ranskalainen psykologinen jännityselokuva, jonka pääosissa ovat Isabelle Huppert ja Jean-Louis Trintignant.
"Syvissä vesissä" perustuu Patricia Highsmithin romaaniin "Syvissä vesissä" (, 1957), jonka pohjalta Michel Deville, Florence Delay ja Christopher Frank sovittivat elokuvan käsikirjoituksen. Elokuvan tuottajana oli Denis Mermet.
Mélanie Allen (Isabelle Huppert) nauttii liehittelystä ja olla rakkaussuhteissa toisten miesten kanssa. Hänen aviomiehensä Victor ”Vic” Allen (Jean-Louis Trintignant) näyttää sietävän hänen temppunsa äärimmäisellä tyyneydellään ja yliolkaisuudellaan, mutta tämä vaikutelma osoittautuukin hyvin vääräksi.
"Syvissä vesissä" kuvattiin Kanaalisaariin kuuluvan Jerseyn saaren kunnissa. Elokuvan tuotantoyhtiöinä olivat Gaumont, Hamster Productions, France 3 Cinéma ja Eléfilm.
"Syvissä vesissä" sai ensi-iltansa Ranskassa 16. joulukuuta 1981 ja oli Gaumontin teatterilevittämä. Elokuva keräsi Ranskassa teatterikierroksensa aikana 613 251 katsojaa.
"Syvissä vesissä" julkaistiin Ranskassa DVD:lle 28. toukokuuta 2008 ja blu-raylle 4. kesäkuuta 2014.
Tahdon rakastella sinua
Tahdon rakastella sinua on Pelle Miljoona & 1980 -yhtyeen kappale vuodelta 1979. Sen on säveltänyt ja sanoittanut Ari Taskinen ja laulaa Tumppi Varonen. Kappale yhdistetään usein yhtyeen johtohahmoon Pelle Miljoonaan, joka soittaa siinä rumpuja. Kappaleen alkuperäisen singlejulkaisun etiketissä on esittäjäksi merkitty 1980. Sen lisäksi kappale ilmestyi albumilla Viimeinen syksy, jonka ensimmäisessä painoksessa esittäjäksi on merkitty 1980, myöhemmissä Pelle Miljoona & 1980.
James Bond Theme
James Bond Theme on James Bond -elokuvien kuuluisa aloituskappale, joka on ollut jokaisessa EON Productionsin Bond-elokuvassa vuoden 1962 elokuvasta "Salainen agentti 007 ja tohtori No" alkaen. Teosta on käytetty Bond-elokuvien fanfaarina melkein sarjan jokaisessa elokuvassa.
Kappaleen sävelsi Monty Norman, ja sen orkesterisovituksen teki John Barry.
”James Bond Theme” on kuultu alkutekstien aikana kahdesti, osana "Salainen agentti 007 ja tohtori No" -elokuvaa ja uudelleen "Salainen agentti 007 Istanbulissa" -elokuvan alkutekstien aikana. Sitä on käytetty myös lopputekstien aikana elokuvissa "Salainen agentti 007 ja tohtori No", "Pallosalama", "Hänen majesteettinsa salaisessa palveluksessa", "Kun maailma ei riitä", "Casino Royale", "007 Quantum of Solace", "007 Skyfall" sekä "007 Spectre".
Kappaleessa käytetään surf rock -tyylistä kitarariffiä. Ensimmäisen Bond-elokuvan julkaisun aikoihin surf rock oli suuri villitys.
Jyri Turunen
Jyri Turunen on kuopiolainen seikkailija ja suunnittelija. Seikkailijana Turunen aloitti 1990-luvulla samaan aikaan kuin Veikka Gustafsson, ja he raportoivatkin kumpikin silloiseen Radio Cityyn. Turusen seikkailut poikkeavat esimerkiksi vuorikiipelystä sillä, että seikkailut etenevät maantieeteellisesti paikasta toiseen ja yleisimmiten kulkuväline on poikkeava kuten esimerkiksi potkukelkka. Turusen raportointityyli medioihin on humoristinen.
Viimeisenä seikkailunaan Turunen ajoi kolmipyöräisellä potkukelkalla Kiinan halki Pekingistä Hongkongiin. Yleisradio ja STT tekivät juttuja matkasta.
Nykyään Turunen tunnetaan verkko- ja mobiilialan asiantuntijana ja kouluttajana, sekä erityisesti mobiililaitteisiin suunnittelemistaan tuotteista ja palveluista.
Turusen seikkailut
Mario Illien
Mario Illien (s. 2. elokuuta 1949) on sveitsiläinen insinööri ja Ilmor yhtiön perustaja. Hän perusti Ilmorin Paul Morganin kanssa vuonna 1983. Illien toimi Mercedeksen moottoripuolen teknisenä johtajana Ilmorin toimittaessa Mercedes-moottorit muun muassa McLarenin Formula 1 -tallille vuosina 1995–2005. Vuonna 2006 Illien ilmoitti Ilmorin MotoGP-sarjaan, mutta talli ajautui seuraavana vuonna taloudellisiin vaikeuksiin. Illien on toiminut myös Renault´n moottoripuolen teknisenä avunantajana vuosina 2015-2017.
Mikko Tuomi
Mikko Tuomi voi tarkoittaa:
Fabien Rohrer
Fabien Rohrer (s. 1. syyskuuta 1975 Bern, Sveitsi) on uransa lopettanut sveitsiläinen lumilautailija ja maailmanmestari half-pipessä. Olympialaisissa hän kilpaili kerran, vuonna 1998, ja sijoittui neljänneksi.
Hän kilpaili lumilautailun maailmancupissa yhteensä 3 kertaa, ja hänen paras sijoitus oli viides.
Ricky Bower
Ricky Bower (s. 20. lokakuuta 1977) on uransa lopettanut yhdysvaltalainen lumilautailija ja maailmanmestari half-pipessä vuodelta 1999. 
Hän kilpaili lumilautailun maailmancupissa yhteensä 45 kertaa ja hän sijoittui kerran toiseksi ja kerran kolmanneksi.
Mikko Tuomi (tieteilijä)
Mikko Tuomi on Itä-Englannin Hertfordshiressä toimivassa "University of Hertfordshiressä" työskentelevä astronomi. Hänen tunnetuin saavutuksensa on planeetta Proxima Centauri b:n olemassaolon mahdollisuuden havaitseminen arkistoaineiston pohjalta. Tuomi alkoi 2010-luvun alussa käydä läpi Proxima Centaurista tehtyjä havaintoja ja huomasi niissä viitteitä planeetasta. Tuomen työn pohjalta ESO käynnisti Pale Red Dot:iksi nimetyn havaintokampanjan, joka onnistui varmentamaan planeetan olemassaolon Tuomen ennustamalla tavalla. Tieto löydöstä julkistettiin 24. elokuuta 2016.
Muita kohteita, joiden löytämisessä tai tutkimuksessa Tuomi on ollut mukana, ovat muun muassa HD 40307, HD 154857 c, Kapteyn c, Gliese 682 c, HD 154857, Gliese 221, Gliese 581 g ja Tau Cetiä kiertävä planeettakunta.
Tehuantepecinkannas
Tehuantepecinkannas on Meksikonlahden Campechenlahden ja Tyynenmeren Tehuantepecinlahden välinen kannas Etelä-Meksikossa. Se on kapeimmillaan 220 kilometriä leveä. Kannas on leveää tasankomaista selännettä. Ilmasto on kuuma, mutta Tyynenmeren tuulet viilentävät kannasta etelässä. Pohjoisessa on soita ja tiheää trooppista metsää, etelässä on kuivempaa.
Kannasta alettiin pitää suotuisana kulkureittinä Meksikonlahdelta Tyynellemerelle jo 1500-luvun alusta alkaen, mutta kanaalin rakentamista pidettiin liian kalliina. Vuonna 1907 valmistui rautatie pohjoisrannikon Coatzacoalcosin ja etelärannikon Salina Cruzin välille. Kannakselta vievät rautatiet myös länteen Méxicoon ja itään Guatemalaan.
Kannaksen etelärannikolla sijaitseva Tehuantepecin kaupunki on tehuanakansan kulttuurinen keskus.
SMT (täsmennyssivu)
SMT tai smt voi tarkoittaa jotain seuraavista:
SMT (tietotekniikka)
Symmetrinen monisäikeistys () tarkoittaa tietotekniikassa usean säikeen suorittamista laitteistotuella.
Menetelmää käytetään superscalar suorittimien hyötysuhteen parantamiseen.
Ilman laitteistotukea useaa säiettä voidaan ajaa vuorontamalla (moniajava käyttöjärjestelmä), joka on eri asia.
Monisäikeistyksen kaksi merkittävää kehityssuuntausta ovat:
Eri valmistajilla on eri tuotenimiä tekniikan toteuttamisesta, näitä ovat mm. Intelin Hyper-threading ja SPARC CoolThreads. IBM POWER8 käyttää yleistä termiä (SMT).
Jay Lewis Gang
Jay Lewis Gang (joskus myös JLG) on tamperelainen suomirock -yhtye, joka on perustettu loppuvuonna 2016. Yhtyeen muodostavat Yöstä ja Popedasta tutut muusikot Jay Lewis, Daffy Terävä, Frogley ja Jani Kemppinen.
Yhtye sai alkunsa Lewisin ja Terävän saatua yllätyspotkut Yöstä yhtyeen 35-vuotisjuhlakiertueen päätteeksi loppuvuonna 2016. Kaksikko ei kuitenkaan jäänyt lepäämään laakereillaan, vaan perusti nopeasti uuden yhtyeen.
Jay Lewis Gangin ensimmäinen single "Liekki" julkaistiin 9. tammikuuta 2017. Kappaleen on säveltänyt ja sanoittanut Jay Lewis ja sovittanut Jay Lewis Gang. Kappaleen oli tarkoitus tulla alun perin jo Yölle, mutta laulaja Olli Lindholm ei kappaletta kelpuuttanut. Toinen single "Taivas tietää sen" julkaistiin 28. helmikuuta 2017. Tämänkin kappaleen on säveltänyt ja sanoittanut Jay Lewis ja sovittanut Jay Lewis Gang.
ETV
ETV voi tarkoittaa:
Laitteistokeskeytys
Laitteistokeskeytys () on laitteiston käyttämä keskeytysmenetelmä, jolla käyttöjärjestelmälle annetaan tieto laitteen tarvitsemasta huomiosta.
Käyttökohteita ovat esimerkiksi kiintolevyn ilmoitus lukutoiminto on saatu valmiiksi.
APIC () on tyypillinen nykyisissä tietokoneissa oleva ohjelmoitava keskeytyskäsittelijä.
Laitteistokeskeytystapahtuman aloittajasta käytetään nimitystä "trigger". Keskeytys voidaan tehdä myös ajastetusti keskeytyskäsittelijän avulla, jolloin voidaan keskeytys voidaan toteuttaa määräajoin.
Keskeytyksiin liittyvät myös "poikkeukset" () kuten ohjelman yritys jakaa nollalla ().
Suorittimen poikkeukset jaetaan kolmeen ryhmään:
Käyttöjärjestelmän sivutettu muisti (ks. muistisivu) toteutetaan usein "fault" tyyppisinä herätteinä muistiviittauksista (ks. muistinhallintayksikkö).
Świdwinin lentotukikohta
Świdwinin lentotukikohta on Puolan ilmavoimien tukikohta, joka sijaitsee Świdwinin kaupungista koilliseen. Tukikohtaan on sijoitettu ilmavoimien 21. taktinen lentotukikohta.
Malborkin lentotukikohta
Malborkin lentotukikohta on Puolan ilmavoimien tukikohta, joka sijaitsee Malborkin kaupungista itään. Tukikohtaan on sijoitettu ilmavoimien 22. taktinen lentotukikohta.
Mehdi-Selim Khelifi
Mehdi-Selim Khelifi‎ (s. 1. syyskuuta 1992) on algerialainen entinen maastohiihtäjä.
Khelifi osallistui Vancouverin olympialaisiin vuonna 2010 maansa ainoana edustajana. Hän sijoittui 84:nneksi vapaan hiihtotyylin 15 kilometrillä. Khelifi oli saanut osallistumisoikeuden Sotšin olympialaisiin, mutta Algeria päätti olla lähettämättä häntä kisoihin. Maailmancupiin Khelifi osallistui helmikuussa 2013 Davosissa, jossa hän oli sprintissä 72:s ja vapaan 15 kilometrillä 86:s. Hän sijoittui molemmissa kilpailuissa maaliintulleista viimeiseksi.
Portrait of an Artist, as an Old Man
Portrait of an Artist, as an Old Man on Joseph Hellerin viimeinen romaani, jonka hän julkaisi hieman ennen kuolemaansa.
Kirjassa Joseph Hellerin alter ego Eugene Pota suunnittelee vielä yhtä isoa romaania, ja siinä käydään keskustelua kustantajan kanssa siitä, millainen kirja voisi olla. Kirjailija suunnittelee muun muassa Raamattuun perustuvaa romaania, mutta kustantaja sanoo, että sellaisen hän on jo tehnyt (Herra tietää, suom. 1984). Yksi aihe on Antiikin Kreikka ja erityisesti kreikkalaiset jumalat, joiden omituisia sukulaisuussuhteita kirjailija irvailee tuttuun tyyliinsä. Kirja sisältää useita erilaisia aloituksia suunnitteilla olevalle uudelle romaanille. Teos on samalla omaelämäkerrallinen ja kirjailijalle tyypillisesti rakenteeltaan hyvin pirstaleinen. Siinä käsitellään myös vanhenemisen tuomia vaivoja Hellerin tyyliin hirtehishuumorilla ja tavallista arkielämää perheen kanssa sekä muun muassa kirjailijan pitämiä luentoja omasta työstään. Romaani ilmestyi vasta kirjailijan kuoleman (1999) jälkeen. Kirjan nimi on mukaelma romaanista ´Portrait of an Artist as a Young Man´, jonka James Joyce julkaisi vuonna 1916 (suom. 1946, Alex Matson). Tätä Hellerin viimeistä romaania ei ole suomennettu.
Funkykarkurit
Funkykarkurit oli suomalainen popyhtye, joka on ollut toiminnassa 1990-luvulta lähtien. Sen perustivat Petteri Poijärvi, Janne Kettunen, Timo Pitkänen ja Pasi Pennanen.
Scotty Moore
Winfield Scott ”Scotty” Moore III (27. joulukuuta 1931 Gadsden, Tennessee – 28. kesäkuuta 2016 Nashville, Tennessee) oli yhdysvaltalainen kitaristi. Hänet tunnettiin parhaiten Elvis Presleyn soolokitaristina vuosina 1954–1958 ja uudelleen 1960–1968. Hänet valittiin Rock and Roll Hall of Fameen vuonna 2000 ja Memphis Music Hall of Fameen vuonna 2015.
Winfield Scott ”Scotty” Moore III syntyi 14-lapsiseen perheeseen lähellä Gadsdenia Tennesseessä 27. joulukuuta 1931. Hän toimi Yhdysvaltain laivastossa Koreassa ja Kiinassa vuosina 1948–1952.
Mooren ura Elvis Presleyn ja basisti Bill Blackin kanssa alkoi Sun Recordsilla 5. heinäkuuta 1954. Tämän jälkeen Moore soitti useimmilla Elviksen tunnetuimmista kappaleista. Kappaleita, joilla hän soitti, olivat muun muassa ”That's All Right”, ”Heartbreak Hotel”, ”Blue Suede Shoes”, ”Hound Dog” ja ”Jailhouse Rock”.
Vuonna 1958, kun Elviksen asepalvelus alkoi, Moore ryhtyi työskentelemään Fernwood Recordsille ja soitti Thomas Waynen kappaleella ”Tragedy”, jonka hän myös tuotti.
Elviksen palattua Moore soitti tämän albumilla ”Elvis Is Back!” ja tämän jälkeen hänen albumeillaan vuoteen 1967 saakka.
Vuonna 1964 Moore julkaisi huonosti myyneen sooloalbumin ”The Guitar That Changed the World”.
Vuonna 1968 Moore esiintyi vielä Elviksen kanssa tv-spesiaalissa "’68 Comeback Special". Tämä jäi hänen viimeiseksi esiintymisekseen Elviksen kanssa.
Moore jatkoi uraansa vuoteen 2009 saakka. Hän kuoli 84-vuotiaana 28. kesäkuuta 2016.
Antti Leppävuori
Antti Leppävuori (s. 7. joulukuuta 1958 Sotkamo) on suomalainen maastohiihtovalmentaja ja entinen maastohiihtäjä.
Leppävuori toimi Suomen Hiihtoliitossa maastohiihdon päävalmentajana 1995–1998. Sitä ennen hän toimi naisten päävalmentajana vuosina 1993–1995. Suomen Hiihtoliiton lajipäällikkönä tai -johtajana Leppävuori on toiminut 1985–1989, 1992–1995 ja 1998–2001. Hänet erotettiin Lahden MM-kisojen dopingkäryjen takia lajijohtajan tehtävästään 9. maaliskuuta 2001. Leppävuori oli osallisena myös STT:n dopingoikeudenkäynnissä.
Leppävuori toimi Suomen ampumahiihtomaajoukkueen päävalmentajana vuosina 2016–2018.
Hiihdon Suomen-mestaruuskilpailuissa Leppävuori on voittanut pronssia vuonna 1983 50 kilometrillä. Hän oli hiihtojoukkueen varamies Sarajevon olympialaisissa 1984.
Gervonta Davis
Gervonta Davis (s. 7. marraskuuta 1994 Baltimore Yhdysvallat) on amerikkalainen ylemmän höyhensarjan nyrkkeilijä ja hallitseva IBF liiton mestari painoluokassaan. Davisin promoottorina toimii Floyd Mayweather.
Davis aloitti nyrkkeilyharjoittelun viisivuotiaana.
Davis otteli amatöörinä 221 ottelua joista voitti 206. Davis osallistui vuonna 2012 Golden Gloves nyrkkeilykilpailuun jonka voitti.
Davis siirtyi ammattinyrkkeilijäksi vuonna 2013. Ensimmäiset ottelut olivat lähinnä kokemattomia nyrkkeilijöitä vastaan mutta vuonna 2015 Davis kohtasi pitkät nyrkkeilyurat tehneet Cristobal Cruzin ja Mario Antonio Maciasin jotka voitti ennen täyttä aikaa. Vuoden 2017 tammikuussa Davis kohtasi silloisen höyhensarjan IBF liiton mestari Jose Pedrazan jonka voitti teknisellä tyrmäyksellä seitsemännessä erässä käytettyään Pedrazaa kanveesissa seitsemännessä erässä.
Paul Morgan
Paul Morgan (12. heinäkuuta 1948 – 12. toukokuuta 2001) oli brittiläinen insinööri ja Ilmor yhtiön perustaja. Hän perusti Ilmorin Mario Illienin kanssa vuonna 1983.
Morgan kuoli lento-onnettomuudessa lauantaina 12. toukokuuta 2001. David Coulthard voitti seuraavana päivänä ajetun Itävallan GP:n, mutta jätti palkintokorokkeella samppanjat ruiskuttamatta kunnioittaen edellisenä päivänä menehtynyttä McLarenin moottorivalmistajaa Morgania.
Kim Christiansen
Kim Christiansen (s. 8. toukokuuta 1976) on uransa lopettanut norjalainen lumilautailija ja maailmanmestari half-pipessä vuodelta 2001 ja pronssimitalisti vuodelta 2005. 
Olympialaisissa hän kilpaili kolmesti: vuosina 1998, 2002 ja 2006. Näistä parhaiten hän sijoittui vuonna 2002 Salt Lake Cityssä ollessaan 14.
Hän kilpaili lumilautailun maailmancupissa yhteensä 20 kertaa, voitti kerran ja oli yhteensä kolme kertaa palkintopallilla.
P-aalto
P-aallot eli primaariaallot ovat pitkittäisiä maanjäristysaaltoja, jotka etenevät sekä kiinteässä että nestemäisessä aineessa. Ne ovat nopeimmin liikkuvia seismisiä aaltoja, ja saapuvat siksi mittausasemalle ensimmäisinä.
Pitkittäinen aalto liikuttaa maata eteenpäin ja taaksepäin aallon etenemissuuntaan nähden.
Markus Keller
Markus Keller (s. 6. joulukuuta 1982) on uransa lopettanut sveitsiläinen lumilautailija ja maailmanmestari half-pipessä vuodelta 2003. 
Olympialaisissa hän kilpaili kahdesti: vuosina 2006 ja 2010. Näistä paremmin hän sijoittui vuonna 2006 Torinossa ollessaan seitsemäs.
Hän kilpaili lumilautailun maailmancupissa yhteensä 20 kertaa, voitti kerran ja oli yhteensä kaksi kertaa palkintopallilla.
Dolikolit
Dolikolit ovat ryhmä pitkäketjuisia tyydyttymättömiä alkoholeja. Dolikolien rakenne koostuu toistuvista isopreeniyksiköistä, joita on peräkkäin tyypillisesti noin 14–24 kappaletta. Tyydyttymättömän hiilivetyketjun päässä on primäärinen alkoholiryhmä. Dolikolit osallistuvat muun muassa proteiinien glykosylaatioprosesseihin.
Dolikoleja muodostuu eliöissä niin kutsutun mevalonaattireitin kautta muodostuvasta farnesyylipyrofosfaatista ja sitä esiintyy kaikissa kudoksissa. Suurin osa dolikolista esiintyy vapaana lipidialkoholina ja pienempi osa esteröityneenä rasvahappojen kanssa tai fosforihapon kanssa muodostaen dolikolifosfaattia tai dolikolipyrofosfaattia. Dolikolin fosforylaatiota katalysoi dolikolikinaasientsyymi. Dolikolia kertyy kudoksiin ihmisen ikääntyessä, ja dolikolipitoisuutta on ehdotettu käytettäväksi eräänä ikääntymisen biomarkkerina.
Dolikoli osallistuu fosforyloituneessa muodossaan proteiinien aminohappojen glykosylaatioon. Sen rooli on toimia hiilihydraattiryhmien kantajana glykosylaatioprosesseissa ja lipidien pakkautumisessa soluissa. Tämän lisäksi sillä voi olla rooli solujen suojaamisessa oksidatiivista stressiä ja hapettavia olosuhteita, esimerkiksi happiradikaaleja, vastaan.
Alfa Romeo 164
Alfa Romeo 164 on Alfa Romeon vuosina 1987–1997 valmistama edustusluokan neliovinen sedan, joka korvasi edeltäneet 90- ja Alfa 6 -mallit. Alfa Romeo 164 oli viimeinen osa italialais-ruotsalaista Tipo 4 -yhteistyöhanketta, jonka tuloksina oli aiemmin esitelty Saab 9000, Fiat Croma ja Lancia Thema. Suomen markkinoille auto tuli lokakuussa 1988. 164-mallin seuraajaksi tuli 166.
Alfa Romeo 164 esiteltiin Frankfurtin autonäyttelyssä 1987. Korin muodot oli suunnitellut Pininfarina, ja ilmanvastuskerroin oli 0,30. Sekä edessä että takana oli MacPherson-pyöräntuenta, ja lisävarusteena oli saatavana myös itsesäätyvä jousitus. ABS-jarrujärjestelmä oli myös saatavana lisävarusteena. Bensiinimoottorivalikoimassa olivat 2,0-litrainen (148 hv) sekä 3,0-litrainen (192 hv) V6. Dieselvaihtoehto oli turboahdettu 2,5-litrainen (117 hv).
Vuonna 1988 esiteltiin turboahdettu 2,0-litrainen bensiinimoottori, jonka teho oli 175 hevosvoimaa. Kyseisellä moottorilla varustetuissa malleissa oli ABS-jarrut vakiovarusteena. 3,0-litraisesta V6-moottorista kehitetty pienempi 2,0-litrainen (207 hv) tuli markkinoille vuonna 1991. Se oli varustettu Garrett-turboahtimella ja välijäähdyttimellä.
Vuoden 1992 lopulla 3,0-litrainen V6 muuttui 12-venttiilisestä 24-ventiiliseksi toisen nokka-akselin myötä, ja teho nousi 211 hevosvoimaan. Urheilullisessa Quadrifoglio-mallissa teho oli nostettu 232 hevosvoimaan. Vuotta myöhemmin esiteltiin nelivetoinen Q4, jonka yhteydessä vaihteisto oli kuusivaihteinen.
Hongkongissa, Taiwanissa, Indonesiassa, Singaporessa ja Malesiassa mallia myytiin nimellä Alfa Romeo 168, sillä luku 164 yhdistetään kiinan kielessä kuolemaan.
Pirjo Markkola
Pirjo Tuulikki Markkola (s. 1959) on filosofian tohtori ja Tampereen yliopiston professori. Hän on suomalaisen yhteiskunnan historian professori. Hänet on valittu Suomalaisen Tiedeakatemian jäseneksi 2014,
Markkola on väitellyt tohtoriksi Tampereen yliopistosta vuonna 1994 tutkimuksella "Työläiskodin synty: tamperelaiset työläisperheet ja yhteiskunnallinen kysymys 1870-luvulta 1910-luvulle".
Aila Vanhatalo
Aila Orvokki Vanhatalo (s. 1960) on suomalainen maataloustieteilijä ja professori. Hän on maatalous- ja metsätieteiden tohtori ja Helsingin yliopiston kotieläintieteen professori. Hänet on valittu Suomalaisen Tiedeakatemian jäseneksi 2016. Hänen alaansa on kotieläinten ravitsemustiede.
Vanhatalo väitteli tohtoriksi vuonna 1995 tutkimuksella "Assessment of intestinal feed nitrogen digestibility in ruminants by the mobile-bag method".
Promenaden metroasema
Promenade on Singaporen Mass Rapid Transit -metrojärjestelmän asema Singaporen keskusta-alueella. Se avattiin Circle Linen asemana 17. huhtikuuta 2010. Vaihtoyhteys Downtown Linelle avautui 22. joulukuuta 2013.
Gerrothorax
Gerrothorax on sukupuuttoon kuollut panssarisammakoiden suku joka eli myöhäisellä triaskaudella noin 210 miljoonaa vuotta sitten Grönlannissa, Saksassa ja Ruotsissa, sekä mahdollisesti Thaimaassa.
"Gerrothorax" oli epätavallinen varhaisten sammakkoeläinten joukossa, sillä sen höyhenmäiset kidukset säilyivät läpi aikuisen elämän. Useimmilla muilla sammakkoeläimillä kidukset katoavat niiden aikuistuessa toukkavaiheesta (nuijapäästä) aikuiseksi yksilöksi. "Gerrothorax", joka näytti isolta nuijapäältä litistyneellä ruumiilla, kykeni hengittämään veden alla kidustensa avulla. Sillä oli leveä pää, jonka päällä oli sijaitsivat eläimen silmät, lähellä toisiansa. Se saattoi levätä järven tai joen pohjalla, katsoen ylös ohimenevän kalan varalta, ja kun se tuli tarpeeksi lähelle, se hyökkäsi.
Pulque
Pulque on meksikolainen mieto alkoholijuoma, jota valmistetaan agaavesta käymismenetelmällä. Juoman alkoholipitoisuus vaihtelee kahdesta kahdeksaan prosenttiin.
Pulquea on juotu Meksikossa tuhansien vuosien ajan. Ylätasangon intiaanikulttuureissa juomaa tarjoiltiin papeille kasvattamaan antaumusta rituaaleihin, uhrattaville kuoleman helpottamiseksi ja lääkejuomana. Nykyisin juomaa myydään "pulqueríoissa", missä sitä kaadetaan suurista kannuista koko pöytäseurueelle. Pulquea myydään maustamattomana tai maustettuna. Koska pulquea on vaikea varastoida ja säilyttää, sitä ei juoda Meksikon ulkopuolella.
Pulquen valmistuksessa agaaven kukansilmu leikataan irti kasvista, minkä jälkeen kasviin kerääntyvää mahlaa kerätään talteen, kunnes kasvi kuolee. Kasvi tuottaa mahlaa jopa 7 litraa päivässä. Nestettä käytetään puisissa tynnyreissä useiden päivien ajan. Juoma nautitaan yleensä muutaman päivän kuluessa, mutta sitä voidaan myös pastöroida ja pullottaa. Pulque sisältää hiilihydraatteja, aminohappoja ja vitamiineja.
Riccardo Adami
Riccardo Adami (s. 27. marraskuuta 1973) on italialainen Ferrarin Formula 1 -tallin insinööri. Adami aloitti uransa Minardilla vuonna 2002.
Adami toimi kaudella 2005 Minardilla Patrick Friesacherin ja Robert Doornbossin kisainsinöörinä. Kausilla 2006–2007 Toro Rossolla Vitantonio Liuzzin ja 2008 Sebastian Vettelin kisainsinöörinä. Kausilla 2009–2011 puolestaan Sébastien Buemin ja 2012 Daniel Ricciardon kisainsinöörinä.
Adami siirtyi Ferrarille vuonna 2015 Sebastian Vettelin kisainsinööriksi.
Luettelo Kreikan lentoasemista
Tämä on luettelo Kreikan lentoasemista ja lentokentistä. Lentoasemat luokitellaan Kreikassa kansainvälisiin lentoasemiin (διεθνής αερολιμένας, "diethnís aeroliménas"), kansallisiin lentoasemiin (κρατικός αερολιμένας, "kratikós aeroliménas") ja kunnallisiin lentoasemiin (δημοτικός αερολιμένας, "dimotikós aeroliménas"). Muihin lentokenttiin kuuluu ennen kaikkea Kreikan ilmavoimien sotilaslentokenttiä.
Sac de nœuds
Sac de nœuds on vuonna 1985 ensi-iltansa saanut Josiane Balaskon ohjaama ranskalainen komediaelokuva, jonka pääosia näyttelevät Isabelle Huppert, Balasko itse ja Farid Chopel. Balasko myös käsikirjoitti elokuvan Jacques Audiardin kanssa, ja elokuvan tuottajana oli Marie-Laure Reyre. Elokuva on Balaskon ensimmäinen elokuvaohjaus.
Anita (Josiane Balasko) on ajautunut itsemurhan partaalle poikansa kuoleman jälkeen. Yhtäkkiä hänen naapurinsa, Rose-Marie Martin (Isabelle Huppert), rynnii hänen asuntoonsa turvaan paettuaan poliisina työskentelevän ja alkoholisoituneen aviomiehensä kynsistä. Kun aviomies löydetään murhattuna, Rose-Marieta aletaan pitää syyllisenä. Naiset lähtevät ”pakomatkalle”, sillä he eivät halua sekaantua Rose-Marien aviomiehen kuolemantapaukseen.
"Sac de nœudsin" kuvaukset alkoivat elokuussa 1984. Elokuvan tuotantoyhtiönä oli Oliane Productions.
"Sac de nœuds" sai ensi-iltansa Ranskassa 20. maaliskuuta 1985 ja oli Warner Bros. -yhtiön teatterilevittämä. Elokuva keräsi Ranskassa teatterikierroksensa aikana 633 220 katsojaa.
"Sac de nœuds" julkaistiin Ranskassa DVD:lle 22. kesäkuuta 2009.
Ahveniston Ampumahiihtäjät
Ahveniston Ampumahiihtäjät (lyhenne AAH) on vuonna 1977 perustettu Hämeenlinnassa ja sen lähialueilla toimiva urheiluseura. Seura on keskittynyt pääasiassa ampumahiihtoon, mutta myös ampumajuoksu ja muut näiden lajien sovellukset kuuluvat seuran valikoimaan.
Vuonna 1979 seuran ampumahiihtäjien talviharjoittelupaikaksi tuli Ahveniston moottorirata. Samana vuonna seura sai järjestettäväkseen ampumahiihdon Suomen-mestaruuskilpailut.
Tunnettuja AAH:n riveissä urheilleita ovat muun muassa Keijo Tiitola, Auli Kiskola, Jessika Rolig, Matti Hakala ja Mikael Koivunen.
Alexandroúpolin kansainvälinen lentoasema
Alexandroúpolin kansainvälinen lentoasema ”Demokritos” (, , YPA: ΚΑΑΛΔ) on kansainvälinen lentoasema Alexandroúpolissa koillisessa Kreikassa.
Lentoasema otettiin käyttöön vuonna 1944. Siitä tuli kansainvälinen vuonna 1955 ja sen terminaalirakennukset uusittiin vuosina 1975 ja 2011. Vuodesta 1992 lentoasema on ollut omistettu antiikin aikaiselle, läheltä Abderasta kotoisin olleelle filosofi Demokritokselle.
Lentoasema sijaitsee noin seitsemän kilometriä itään Alexandroúpolin kaupungista. Lentokentän kiitotien pituus on metriä ja leveys 45 metriä, ja se on rakennettu noin seitsemän metrin korkeudelle merenpinnasta.
Iraklionin kansainvälinen lentoasema
Iraklionin kansainvälinen lentoasema ”Níkos Kazantzákis” (, , YPA: ΚΑΗΚ) on kansainvälinen lentoasema Néa Alikarnassóksen kaupungissa Iraklionin kaupungin lähellä Kreetan saarella Kreikassa.
Lentoasema aloitti toimintansa vuonna 1946. Kenttä uusittiin vuosina 1968–1972, ja ensimmäinen ulkomainen tilauslento laskeutui vuonna 1971. Lentoasema on omistettu kreetalaiselle kirjailija Níkos Kazantzákikselle.
Lentoasema sijaitsee aivan Kreetan pohjoisrannikolla noin viisi kilometriä Iraklionista itään. Lentoasemalla on kaksi kiitotietä, joista toisen pituus on metriä ja leveys 45 metriä, ja toisen pituus metriä ja leveys 50 metriä. Aiemmin lentoasemalla oli myös lyhyempi kolmas kiitotie, jonka pituus oli 780 metriä ja leveys 40 metriä.
Lentoasema on koko Kreikan toiseksi vilkkain Ateenan jälkeen. Vuonna 2007 sen kautta matkusti 5,4 miljoonaa matkustajaa. Tilauslennoissa lentoasema oli Kreikan vilkkain noin neljällä miljoonalla matkustajalla. Aegean Airlines ja Olympic Air lentävät lentoasemalle muun muassa Ateenasta ja Thessalonikista. Lukuisat ulkomaiset yhtiöt, myös muun muassa Finnair, lentävät lentoasemalle suoria reitti- tai tilauslentoja turistikaudella.
Lentoaseman käyttö on ylittänyt sen kapasiteetin jo kauan sitten, ja se on usein hyvin ruuhkainen. Lentoaseman laajentaminen ei ole enää mahdollista, koska se on tiiviin kaupunkialueen ympäröimä. Iraklionin uusi lentoasema on suunnitteilla Kastélliin. Nykyinen lentoasema-alue olisi tarkoitus muuttaa virkistysalueeksi. Uuden lentoaseman rakentaminen on kuitenkin viivästynyt (2016).
Teresztenye
Teresztenye on kylä Borsod-Abaúj-Zemplénin läänissä, Koillis-Unkarissa.
Ensimmäisissä virallisissa asiakirjoissa vuonna 1272 kylä mainittiin nimellä "Trestene. "Teresztenyessä on ikoninen kirkko, joka on rakennettu Árpád-dynastian aikana.
Teresztenyen väkiluku oli muistiinpanojen mukaan 273 vuonna 1870, mutta siitä lähtien asukasmäärä on jatkuvasti laskenut. Vuonna 2000 kylän väkiluku laski 30 asukkaaseen ja nykyään (2014) Teresztenyessä on vain 27 asukasta. 1900-luvun aikana ja 2000-luvun alussa kylässä oli kukoistavaa maatalous-elämää ja satoja kotieläimiä kuten nautoja, hevosia ja sikoja. Ympäröivien peltojen viljely vaati kovaa työtä, sillä alueen maaperä on erittäin savista.
Toisen maailmansodan jälkeen kehittyvä teollisuus Unkarissa vapautti paljon työvoimaa alueella. Perhe-elämä Teresztenyessä alkoi hitaasti kadota ja alueen hiilikaivokset suljettiin, kun kylän nuoriso alkoi muuttiaa lähikaupunkeihin Miskolciin ja Kazincbarcikaan. Vanhempi väestö ei pystynyt viljelemään karkeita, vuorenrinteillä sijaitsevia peltoja, ja jopa kylän aikoinaan kuuluisa luumupuutarha kasvoi umpeen.
Teresztenyestä, kuten monista muistakin pienistä kylistä Unkarissa, tuli lähes hylätty.
Aggtelekin kansallispuisto ulottuu kylän laidalle, minkä ansiosta kylä on pysynyt lähes alkuperäisessä muodossaan. Idyllinen luonto, rauhalliset asukkaat ja ympäröivä alue, jossa on runsaasti nähtävyyksiä (Aggtelek, Bükk-vuoret, Krásna Hôrkan linna) lisäävät jatkuvasti turismia kylässä.
Kalamátan kansainvälinen lentoasema
Kalamátan kansainvälinen lentoasema ”Kapetán Vas. Konstantakópoulos” (, , YPA: ΚΑΚΛ) on kansainvälinen lentoasema Messínin kunnassa Peloponnesoksen niemimaan lounaisosassa Kreikassa.
Lentoasema otettiin käyttöön vuonna 1959 ja siitä tuli kansainvälinen vuonna 1991. Lentoasema on omistettu messenialaiselle kapteeni Vasílis Konstantakópoulokselle.
Lentoasema sijaitsee noin yhdeksän kilometriä Kalamátasta länteen lähellä Messínin kaupunkia. Lentokentän kiitotien pituus on metriä ja leveys 45 metriä, ja se on rakennettu noin kahdeksan metrin korkeudelle merenpinnasta laskettuna. Lentokentällä toimii myös Kreikan ilmavoimien tukikohta.
Aegean Airlines ja Olympic Air lentävät kentälle muun muassa Ateenasta ja Thessalonikista. Turistikaudella kentälle on suoria tilauslentoja myös ulkomailta.
Kaválan kansainvälinen lentoasema
Kaválan kansainvälinen lentoasema ”Aleksanteri Suuri” (, , YPA: ΚΑΚΒΑ) on kansainvälinen lentoasema lähellä Chrysoúpolin kaupunkia koillisessa Kreikassa.
Lentoasema aloitti toimintansa vuonna 1981. Tätä ennen alueen lentokenttä oli Amygdaleónaksessa vuosina 1952–1981. Lentoasema on omistettu antiikin aikaiselle Makedonian kuninkaalle Aleksanteri Suurelle.
Lentokenttä sijaitsee Kaválanlahden rannalla noin 31 kilometriä Kaválasta itään. Etäisyys Chrysoúpolista on noin 12 kilometriä, Keramotísta noin 14 kilometriä ja Xánthista noin 42 kilometriä. Lentokentän kiitotien pituus on metriä ja leveys 45 metriä, ja se on rakennettu noin viiden metrin korkeuteen merenpinnasta.
Kefalonián kansainvälinen lentoasema
Kefalonián kansainvälinen lentoasema (, , YPA: ΚΑΚΦ) on kansainvälinen lentoasema Kefalonián saarella Kreikassa.
Lentoasema otettiin käyttöön vuonna 1971. Sitä on laajennettu usein tämän jälkeen.
Lentoasema sijaitsee noin kahdeksan kilometriä saaren pääkaupungista Argostólista etelään lähellä Mínian ja Svoronátan kyliä. Lentokentän kiitotien pituus on metriä ja leveys 45 metriä, ja se on rakennettu noin 18 metrin korkeudelle merenpinnasta.
Aegean Airlines ja Olympic Air lentävät kentälle Ateenasta. Turistikaudella kentälle on suoria tilauslentoja monista maista, sekä myös muiden saarten kentiltä, kuten Korfulta ja Zákynthokselta. Kenttää käyttää noin matkustajaa vuodessa.
Korfun kansainvälinen lentoasema
Korfun kansainvälinen lentoasema ”Ioánnis Kapodístrias” (, , YPA: ΚΑΚΚ) on kansainvälinen lentoasema Korfun saarella Kreikassa.
Korfun lentokenttä rakennettiin vuonna 1937. Toisen maailmansodan aikana se oli Italian ja Saksan joukkojen käytössä. Nykyinen lentoasema otettiin käyttöön vuonna 1949. Siitä tuli kansainvälinen vuonna 1965 ja sen terminaali uusittiin vuonna 1972. Lentoasema on omistettu itsenäistyneen Kreikan ensimmäiselle valtionhoitajalle Ioánnis Kapodístriakselle.
Lentoasema sijaitsee noin kolme kilometriä Korfun kaupungista etelään. Lentokentän kiitotien pituus on metriä ja leveys 45 metriä, ja se on rakennettu noin 2 metrin korkeudelle merenpinnasta laskettuna. Aivan kiitotien eteläpäässä sijaitsevat Vlachérnan luostarin saari ja Pontikonísin saari.
Aegean Airlines ja Olympic Airin lentävät kentälle muun muassa Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.
Kosin kansainvälinen lentoasema
Kosin kansainvälinen lentoasema ”Hippokrates” (, , YPA: ΚΑΚΩΙ) on kansainvälinen lentoasema Kosin saarella Kreikassa. Se sijaitsee saaren keskiosissa lähellä Antimácheian kaupunkia.
Lentoasema aloitti toimintansa 4. huhtikuuta 1964. Lentoasema on omistettu antiikin aikaiselle lääketieteen isäksi kutsutulle, Kosilta kotoisin olleelle Hippokrateelle. Lentokentän kiitotien pituus on metriä ja leveys 45 metriä. Lentokenttä sijaitsee noin 126 metrin korkeudella merenpinnasta.
Aegean Airlines ja Olympic Air lentävät kentälle Ateenasta ja Ródokselta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella. Vuonna 2007 lentoasemaa käytti noin 1,64 miljoonaa matkustajaa. Lentoasemalta on matkaa Kosin kaupunkiin noin 22 kilometriä ja Kardámainaan muutama kilometri.
Límnoksen kansainvälinen lentoasema
Límnoksen kansainvälinen lentoasema ”Hefaistos” (, , YPA: ΚΑΛΜΗ) on kansainvälinen lentoasema Límnoksen saarella Kreikassa.
Lentoasema otettiin käyttöön vuonna 1959 ja sen terminaalirakennukset uusittiin vuonna 2001. Lentoasema on omistettu kreikkalaisen mytologian tulenjumala Hefaistokselle, jonka merkittäviä kulttipaikkoja saari oli antiikin aikana.
Lentoasema sijaitsee Límnoksen keskiosissa Moúdroksenlahden pohjukassa noin 18 kilometriä itään saaren pääkaupungista Mýrinasta. Lentokentän kiitotien pituus on metriä ja leveys 45 metriä, ja se on rakennettu noin neljän metrin korkeuteen merenpinnasta.
Mytilínin kansainvälinen lentoasema
Mytilínin kansainvälinen lentoasema ”Odysséas Elýtis” (, , YPA: ΚΑΜΤΕ) on kansainvälinen lentoasema Mytilínin kaupungissa Lesboksen saarella Kreikassa.
Lentoasema aloitti toimintansa vuonna 1948. Tilauslennot kentälle alkoivat vuonna 1980. Lentoasema on omistettu kirjailija Odysséas Elýtikselle, jonka suku oli kotoisin saarelta. Lentokentän kiitotien pituus on metriä ja leveys 45 metriä. Lentokenttä sijaitsee 18 metrin korkeudella merenpinnasta.
Aegean Airlines ja Olympic Air lentävät kentälle Ateenasta. Turistikaudella kentälle on suoria tilauslentoja monista maista, myös muun muassa Suomesta. Etäisyys Mytilíniin on noin seitsemän kilometriä.